b'\n_START_ARTICLE_\nBazilika Superga\n_START_SECTION_\nZgodovina\n_START_PARAGRAPH_\nZgrajena je bila med letoma 1717 in 1731 za Victorja Amadeja II. Savojskega , zasnoval jo je Filippo Juvarra  na vrhu hriba Superga. Tako je bila izpolnjena obljuba vojvode (in bodo\xc4\x8dega kralja Sardinije) nastala v bitki za Torino, po zmagi nad oblegajo\xc4\x8do francosko vojsko v vojni za \xc5\xa1pansko nasledstvo. Arhitekt namiguje na prej\xc5\xa1nje sloge in dodaja baro\xc4\x8dni pridih. V cerkvi so grobnice mnogih knezov in kraljev dru\xc5\xbeine Savojcev, vklju\xc4\x8dno spomenik Karlu Emanuelu III. (1733), delo Ignazia Collina in njegovega brata Filipa._NEWLINE_Cerkev je narejena v poznobaro\xc4\x8den-klasicizmu . Kupola je bila kon\xc4\x8dana leta 1726 in spominja na nekatere elemente Michelangelove kupole v baziliki svetega Petra. To ni naklju\xc4\x8dje, saj je Juvarra \xc5\xa1tudiral in delal v Rimu deset let pred delom v Torinu. Tempelj spredaj \xc5\xa1trli iz strukture kupole in spominja na Panteon. Tempelj spredaj je ve\xc4\x8dji kot tipi\xc4\x8dni proporci, saj je Superga postavljena na hribu. Prav tako menijo, da je Viktor Amadej \xc5\xbeelel, da bazilika po\xc4\x8diva na tem hribu kot opomnik mo\xc4\x8di dru\xc5\xbeine Savojcev, kot tudi nadaljevanje linije pogleda na obstoje\xc4\x8d grad v Rivolliju. Kasneje je s Stupinigijem zaklju\xc4\x8dil trikotnik treh savojskih rezidenc._NEWLINE_Kraljeva grobnica Superga je grobnica dru\xc5\xbeine Savojcev._NEWLINE_Zgodovina cerkve sega v 2. september 1706, ko sta se vojvoda Viktor Amadej II. Savojski in princ Carignan, Evgen Savojski povzpela na hrib na vidita obleganje Torina in francosko-\xc5\xa1panske sile v \xc4\x8dasu vojne za \xc5\xa1pansko nasledstvo. Viktor Amadej, ki je pokleknil pred star opornik, je prisegel, da bo v primeru zmage, zgradil spomenik Mariji. Od zore do zgodnjih ur popoldne 7. septembra se je vojska spopadala na poljih pri Jaya in Madonna di Campagna. Piemontska vojska je dosegla zmago nad Francozi. _NEWLINE_Hrib na katerem se nahaja bazilika je bil mesto letalske nesre\xc4\x8de nogometnega kluba Grande Torino leta 1949.\n_START_SECTION_\nZa\xc4\x8detek gradbenih del\n_START_PARAGRAPH_\nGradnjo cerkve je Viktor Amadej II. Savojski, kralj Sicilije, zaupal Filippu Juvarri._NEWLINE_Sloves arhitekta Juvarre je zmagal s prihodom vojvode Viktorja Amedeja Sicilskega, da je postal arhitekt kraljeve hi\xc5\xa1e. Ko Amedej II., po prevzemu naziva kralja, dokon\xc4\x8dno zapustil otok (1714), je s seboj v Torino pripeljal tudi Juvarro. On ni bil omejen le na delo za Savojce, pe\xc4\x8dat svojega talenta in svoje sposobnosti je pustil v Italiji in v tujini.\n_START_SECTION_\nIzkop na hribu\n_START_PARAGRAPH_\nJuvarra je izdelal gradbeni projekt, vendar hrib Superga kot je bil, ni omogo\xc4\x8dal izvedbe. Zato so morali zni\xc5\xbeati in poravnati vrh. V maju 1716 so se za\xc4\x8dela dela na ru\xc5\xa1enju stare cerkve in posledi\xc4\x8dno zni\xc5\xbeanje terena._NEWLINE_Zni\xc5\xbeanje hriba je potekalo zelo hitro. S sredstvi, ki so bila na voljo (krampi, lopate, samokolnice) so v enem letu zni\xc5\xbeali hrib za 40 metrov. Pri izkopavanju so shranili izkopano gradivo, ki bi ga lahko uporabili pri gradnji._NEWLINE_Med postopkom se je izkazalo, da je obmo\xc4\x8dje starodavne cerkve in pripadajo\xc4\x8de zemlji\xc5\xa1\xc4\x8de premajhno za na\xc4\x8drtovani Juvarrov projekt. Kraljevina je bila prisiljena dokupiti dodatna zemlji\xc5\xa1\xc4\x8da. Medtem ko so skupine delavcev delale na izkopu, je bila velika koli\xc4\x8dina potrebnega materiala (kamen, opeka, marmor, les, itd), ki je pri\xc5\xa1el iz razli\xc4\x8dnih krajev, deponirana ob vzno\xc5\xbeju pobo\xc4\x8dja, v kraju imenovanem "Sassi".\n_START_SECTION_\nPolaganje temeljnega kamna\n_START_PARAGRAPH_\n20. julija 1717 je bil polo\xc5\xbeen prvi kamen pod velikim stebrom, ki lo\xc4\x8duje zakristijo kapele posve\xc4\x8dene bla\xc5\xbeeni Marjeti Savojski, z latinskim napisom vgraviranim na plo\xc5\xa1\xc4\x8di iz belega marmorja in prekrita z drugim enakim marmorjem. Napis se glasi:_NEWLINE_Alla Madre del Salvatore / Alla Salvatrice di Torino / Vittorio Amedeo, Re di Sicilia, di Gerusalemme e di Cipro / posava la prima pietra il giorno 20 luglio 1717._NEWLINE_(Mati Odre\xc5\xa1enika / Odre\xc5\xa1iteljica Torina / Victor Amadej, kralj Sicilije, Jeruzalema in Cipra / postavljen prvi kamen 20. julija 1717.)_NEWLINE_Uporabljeni material je bil ve\xc4\x8dinoma pridobljen lokalno, ker je bilo v tistem \xc4\x8dasu te\xc5\xbeko nakupiti in preva\xc5\xbeati gradbeni material iz drugih regij Italije ali iz drugih dr\xc5\xbeav. Najbolj izkori\xc5\xa1\xc4\x8den marmor je bil iz kamnolomov Frabosa, Gassino, Rossasco, Foresto. Oniks je bil pridobljen iz kamnoloma Busca-Dronero. Pesek je bil izkopan na soto\xc4\x8dju rek Pad in Stura di Lanzo. Apno in opeka sta bila pripravljena na hribu._NEWLINE_V arhivih obstaja podroben opis opravljenega dela in postopna gradnja bazilike. Nino Carboneri je v svoji obse\xc5\xbeni knjigi La Real Chiesa di Superga di Filippo Juvarra (Kraljeva cerkev Superga Filippa Juvarre) opisal to delo.\n_START_SECTION_\nOtvoritev\n_START_PARAGRAPH_\nProti koncu leta 1730 je bila cerkev skoraj kon\xc4\x8dana, bilo je le \xc5\xa1e nekaj malenkosti za oplemenitenje. Kon\xc4\x8dan in opremljen je bil tudi del za bivanje. Delno ni bilo kon\xc4\x8dano le kraljevo bivali\xc5\xa1\xc4\x8de. Viktor Amadej II., ki je medtem 13. septembra 1730 abdiciral v korist svojega sina Karla Emanuela III., je pisal iz Chamberyja markizu d\'Ormea (17. decembra 1730):\xc2\xa0\xc2\xbb... v zadovoljstvo nam je, da boste v aprilu posvetili cerkev\xe2\x80\xa6 \xc2\xab. Toda pojavile so se te\xc5\xbeave, ki so prisilile odlo\xc5\xbeiti odprtje. To\xc4\x8den vzrok ni jasen (morda imenovanje dekana), pa je 23. oktobra 1731 Karel Emanuel III. imenoval dvanajst gojencev in dolo\xc4\x8dil datum inavguracije._NEWLINE_Na ve\xc4\x8der 31. oktobra je Gian Francesco Arborio iz Gattinara blagoslovil cerkev v prisotnosti arhitekta Juvarre. Naslednji dan, 1. novembra 1731 je bila cerkev odprta za javnost s slovenim praznovanjem. Slovesnosti so se udele\xc5\xbeili kralj Karel Emanuel III., Juvarra, povabljenci, civilne oblasti in veliko ljudi._NEWLINE_Posvetitev bazilike je bila dokon\xc4\x8dna 12. oktobra 1749, opravil jo je kardinal Delle Lanze.\n_START_SECTION_\nBazilika\n_START_PARAGRAPH_\nKot smo \xc5\xbee omenili, je bila bazilika odprta 1731. Dimenzije cerkve so impresivne: dol\xc5\xbeina je 51 m, kupola je visoka 75 m. S tem zna\xc5\xa1a vi\xc5\xa1ina hriba 672 m, zaradi \xc4\x8desar je vidna tudi iz velike razdalje in najprej iz Torina. Podobno je iz hriba izjemen razgled na mesto in Alpe._NEWLINE_Sama bazilika je "arhitekturna struktura", ki je zgrajena okoli cerkve s kro\xc5\xbenim tlorisom, z veliko kupolo v baro\xc4\x8dnem slogu, ima vhod z osmimi korintskimi stebri s klasi\xc4\x8dnim navdihom (Panteon v Rimu). Ta vpliv je opazen tudi pri oblikovanju osrednjega tlorisa. Na vsaki strani osrednjega prostora se dvigata dva stolpa, kjer se vidi Borrominijev vpliv. Notranjost ima obliko gr\xc5\xa1kega kri\xc5\xbea, okra\xc5\xa1ena je s svetlimi skulpturami, delo bratov Filipa in Ignazia Collino.\n_START_SECTION_\nKraljeva kripta\n_START_PARAGRAPH_\nKraljeva kripta je tradicionalna grobnica \xc4\x8dlanov dru\xc5\xbeine Savojcev, zaporedoma vojvode Savojski, kralji Sardinije in kralji Italije. Dva kralja Italije, Viktor Emanuel II. in Umberto I. sta pokopana v Panteonu v Rimu. Prej\xc5\xa1nje generacije Savojcev, kot tudi zadnji kralj Italije, Umberto II., so pokopani v Hautecombe Abbey.\n_START_SECTION_\nSamostan, papa\xc5\xa1ki in kraljevi prostori\n_START_PARAGRAPH_\nNa hrbtni strani bazilike je samostan, kjer so prebivali od leta 1966 do februarja 2015, o\xc4\x8detje reda uslu\xc5\xbebencev Marije. Iz samostana se pride v pape\xc5\xbeeve prostore, kjer je ohranjena zbirka platen portretov vseh pape\xc5\xbeev v zgodovini (edina na svetu), naprej svetega Petra.  V prostoru so razvr\xc5\xa1\xc4\x8deni po kronolo\xc5\xa1kem vrstnem redu ob stenah. Tu najdemo tudi portrete anti-pape\xc5\xbeev, in med njimi Felksa V.. Iz samostana je dostop tudi do kraljevih apartmajev, kjer so po\xc4\x8divali \xc4\x8dlani kraljeve dru\xc5\xbeine na obisku v baziliki.\n_START_SECTION_\nSpomenik Umberta I.\n_START_PARAGRAPH_\nNa trgu na desni strani cerkve je spomenik v spomin na kralja Umberta I. Savojskega, ki je bil ubit v zasedi, 29. julija 1900 v Monzi, delo anarhista Gaetana Brescija. Ta spomenik, naro\xc4\x8dilo njegovega sina Viktorja Emanuela III., je delo milanskega kiparja Tancredi Pozzija, sestavljen iz korintskega stebra iz granita z bronastim kapitelom, na katerem je orel preboden s pu\xc5\xa1\xc4\x8dico, z jasnim prikazom alegori\xc4\x8dne smrti vladarja. Na dnu stebra je kip keltskega bojevnika, ki simbolizira mesto Torino, roke, ki ka\xc5\xbeejo na nebo in me\xc4\x8d v Savojskem grbu z ovratnikom oznanjenja. Spomenik je bil uradno odprt 7. maja 1902.\n_START_SECTION_\nLetalska nesre\xc4\x8da\n_START_PARAGRAPH_\n4. maja 1949 je bila bazilika mesto letalske nesre\xc4\x8de._NEWLINE_V gosti megli je letalo tipa Fiat G.212 strmoglavilo pod cerkvijo in po\xc5\xa1kodovalo sosednjo samostansko zgradbo. Vseh 31 potnikov - predvsem igralcev nogometnega kluba AC Torino \xe2\x80\x93 je umrlo. Ekipa, ki je bil na povratnem letu iz tekme proti Benfici, je bila znana kot Grande Torino in je prevladovala v italijanski ligi leta 1940. Poleg 18 igralcev, vklju\xc4\x8dno z Valentinon Mazzolom, trije trenerji, uradniki in novinarji, je bilo ubitih. Grande Torino je bil skoraj popolnoma uni\xc4\x8den. Na mestu nesre\xc4\x8de je spominska plo\xc5\xa1\xc4\x8da.'